CELEX: 32015D0382
Language: da
Date: 2015-03-06 00:00:00
Title: Rådets afgørelse (FUSP) 2015/382 af 6. marts 2015 om ændring af afgørelse 2011/137/FUSP om restriktive foranstaltninger på baggrund af situationen i Libyen

7.3.2015   
            
            
               DA
            
            
               Den Europæiske Unions Tidende
            
            
               L 64/38
            
         RÅDETS AFGØRELSE (FUSP) 2015/382
   af 6. marts 2015
   om ændring af afgørelse 2011/137/FUSP om restriktive foranstaltninger på baggrund af situationen i Libyen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:
   
               (1)
            
            
               Den 28. februar 2011 vedtog Rådet afgørelse 2011/137/FUSP (1).
            
         
               (2)
            
            
               Den 20. oktober 2014 gav Rådet udtryk for sin bekymring over situationen i Libyen og erklærede sig rede til at gennemføre FN's Sikkerhedsråds resolution (»UNSCR«) 2174 (2014) af 27. august 2014 for at imødegå trusler mod Libyens fred og stabilitet. Rådet konkluderede, at de, der er ansvarlige for volden, og de, der hindrer eller undergraver Libyens demokrati, skal stilles til ansvar.
            
         
               (3)
            
            
               UNSCR 2174 (2014) udvider bl.a. anvendelsen af foranstaltningerne vedrørende rejseforbud og indefrysning af aktiver i punkt 22 i UNSCR 1970 (2011) og punkt 23 i UNSCR 1973 (2011) til at omfatte personer og enheder, der yder støtte til handlinger, der udgør en trussel mod freden, stabiliteten eller sikkerheden i Libyen, eller som hindrer eller underminerer en vellykket fuldførelse af landets politiske overgang. Ved Rådets afgørelse 2014/727/FUSP (2) blev bilag I og III til afgørelse 2011/137/FUSP ændret i overensstemmelse hermed.
            
         
               (4)
            
            
               Kriterierne for anvendelsen af foranstaltningerne vedrørende rejseforbud og indefrysning af aktiver som fastsat i UNSCR 2174 (2014) bør også udvides til at omfatte personer og enheder, der ikke er omfattet af bilag I eller III til afgørelse 2011/137/FUSP.
            
         
               (5)
            
            
               Som følge af Rettens dom af 24. september 2014 i sag T-348/13, Kadhaf Al Dam mod Rådet (3), bør oplysningerne om Ahmed Mohammed Qadhaf Al-Dams udgå af bilag II og IV til afgørelse 2011/137/FUSP. Desuden bør oplysningerne om en anden person udgå af bilag II til afgørelse 2011/137/FUSP. Endvidere bør oplysningerne i bilag II og IV til afgørelse 2011/137/FUSP om en anden person ajourføres.
            
         
               (6)
            
            
               Afgørelse 2011/137/FUSP bør derfor ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Afgørelse 2011/137/FUSP ændres således:
   
               1)
            
            
               I artikel 5, stk. 1, indsættes følgende litra:
               
                           »c)
                        
                        
                           personer, der ikke er omfattet af bilag I til denne afgørelse, og som deltager i eller yder støtte til handlinger, der truer freden, stabiliteten eller sikkerheden i Libyen, eller som hindrer eller underminerer en vellykket fuldførelse af landets politiske overgang, herunder ved:
                           
                                       i)
                                    
                                    
                                       at planlægge, lede eller udføre handlinger, der krænker den gældende internationale menneskerettighedslovgivning eller den humanitære folkeret, eller handlinger, der udgør en overtrædelse af menneskerettighederne, i Libyen
                                    
                                 
                                       ii)
                                    
                                    
                                       angreb mod en lufthavn, station eller terminal for landtransport eller søhavn i Libyen eller mod en libysk statsinstitution eller et libysk anlæg eller mod en udenlandsk repræsentation i Libyen
                                    
                                 
                                       iii)
                                    
                                    
                                       at yde støtte til væbnede grupper eller kriminelle netværk gennem ulovlig udnyttelse af råolie eller andre naturressourcer i Libyen
                                    
                                 
                                       iv)
                                    
                                    
                                       at handle for, på vegne af eller under ledelse af de personer eller enheder, der er opført på listen,
                                    
                                 jf. bilag II til denne afgørelse.«
                        
                     
         
               2)
            
            
               I artikel 6, stk. 1, indsættes følgende litra:
               
                           »c)
                        
                        
                           personer og enheder, der ikke er omfattet af bilag III til denne afgørelse, og som deltager i eller yder støtte til handlinger, der truer freden, stabiliteten eller sikkerheden i Libyen, eller som hindrer eller underminerer en vellykket fuldførelse af landets politiske overgang, herunder ved:
                           
                                       i)
                                    
                                    
                                       at planlægge, lede eller udføre handlinger, der krænker den gældende internationale menneskerettighedslovgivning eller den humanitære folkeret, eller handlinger, der udgør en overtrædelse af menneskerettighederne, i Libyen
                                    
                                 
                                       ii)
                                    
                                    
                                       angreb mod en lufthavn, station eller terminal for landtransport eller søhavn i Libyen eller mod en libysk statsinstitution eller et libysk anlæg eller mod en udenlandsk repræsentation i Libyen
                                    
                                 
                                       iii)
                                    
                                    
                                       at yde støtte til væbnede grupper eller kriminelle netværk gennem ulovlig udnyttelse af råolie eller andre naturressourcer i Libyen
                                    
                                 
                                       iv)
                                    
                                    
                                       at handle for, på vegne af eller under ledelse af de personer eller enheder, der er opført på listen,
                                    
                                 jf. bilag IV til denne afgørelse.«
                        
                     
         Artikel 2
   Bilag II og IV til afgørelse 2011/137/FUSP ændres hermed som angivet i bilaget til denne afgørelse.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 6. marts 2015.
      
         
            På Rådets vegne
         
         K. GERHARDS
         
            Formand
         
      
   
   
      (1)  Rådet afgørelse 2011/137/FUSP af 28. februar 2011 om restriktive foranstaltninger på baggrund af situationen i Libyen (EUT L 58 af 3.3.2011, s. 53).
   
      (2)  Rådets afgørelse 2014/727/FUSP af 20. oktober 2014 om ændring af afgørelse 2011/137/FUSP om restriktive foranstaltninger på baggrund af situationen i Libyen (EUT L 301 af 21.10.2014, s. 30).
   
      (3)  Endnu ikke trykt i Samling af Afgørelser.
   
      BILAG
      
                  1.
               
               
                  Oplysningerne i bilag II til afgørelse 2011/137/FUSP om følgende personer udgår:
                  
                              »6.
                           
                           
                              QADHAF AL-DAM, Ahmed Mohammed«
                           
                        
                              »19.
                           
                           
                              ZIDANE, Mohamad Ali«
                           
                        
            
                  2.
               
               
                  Oplysningerne i bilag IV til afgørelse 2011/137/FUSP om følgende person udgår:
                  
                              »8.
                           
                           
                              QADHAF AL-DAM, Ahmed Mohammed«
                           
                        
            
                  3.
               
               
                  Oplysningerne i bilag II og IV til afgørelse 2011/137/FUSP om følgende person ændres til følgende:
                  
                               
                           
                           
                              Navn
                           
                           
                              Identificerende oplysninger
                           
                           
                              Begrundelse
                           
                           
                              Opført på listen den
                           
                        
                              »1.
                           
                           
                              ABDULHAFIZ, Oberst Mas'ud (alias ABDULHAFID) (efternavn), Massoud (fornavn)
                           
                           
                              Stilling: Kommandør for de væbnede styrker
                              Fødselsdato: 1.1.1937
                              Fødested: Tripoli, Libyen.
                           
                           
                              Tredjekommanderende i de væbnede styrker. Spiller en væsentlig rolle i den militære efterretningstjeneste.
                           
                           
                              28.2.2011«